Anaberg, downij Świynto Anna (śl-miym. Annabarg, miym. "St. Annaberg", pl. "Góra św. Anny") – wzniysiyniy, czynsto mianowane tyż gōrōm we Ślōnskij Wyżyniy we ôpolskim wojewōdztwie, we strzelyckim krysie. Jigo wyżka mo 408 m n.p.m.. Na wzniysiyniu rozlygowano je wieś Anaberg. Anaberg zbudowany je ze ôsadowygo wapnio a bazaltu, powstały skiż wybuchu wulkōnu. Na połedniowym stoku nojdōm sie stare kamiyniołomy. Na jich placu we 1921 zbudowano amfityjater zaprojektowany bez Franza Böhmera a Georga Petricha. Mōg uōn 7 000 placōw widzōw siedzōncych a 23 000 stojōncych. Rachujōnc wolny plac nauokoło mogła pomiyścić 50 000 ludzi. Pod kōniec XV stolecio na szpicy tedy Georgsbergu (Gōrze św. Jorga) bōła mało kaplica pod wezwaniym św. Any, niyskorzi zbudowany ôstoł klasztor franciszkanōw, kery ôd XVIII stolecio je srogim punktym lo piylgrzymōw.